
Ministru kabineta sēdes protokollēmums

Informatīvais ziņojums "Par valsts budžeta saistību uzņemšanos projekta “Sociālā inovācija plus – nacionālie kompetences centri” īstenošanai"

· 1. Pieņemt zināšanai iesniegto informatīvo ziņojumu.
· 2. Atļaut Sabiedrības integrācijas fondam uzņemties valsts budžeta ilgtermiņa saistības Eiropas Komisijas Eiropas Sociālā fonda Pluss Sociālās inovācijas + iniciatīvas projekta “Sociālā inovācija plus – nacionālie kompetences centri” īstenošanai. Projekta kopējās izmaksas ir 229 048 euro, tai skaitā Eiropas Komisijas finansējums 183 238 euro un valsts budžeta līdzfinansējums 45 810 euro.
· 3. Atļaut Labklājības ministrijai uzņemties valsts budžeta ilgtermiņa saistības Eiropas Komisijas Eiropas Sociālā fonda Pluss Sociālās inovācijas + iniciatīvas projekta “Sociālā inovācija plus – nacionālie kompetences centri” īstenošanai. Projekta kopējās izmaksas ir 77 233 euro, tai skaitā Eiropas Komisijas finansējums 61 786 euro un valsts budžeta līdzfinansējums 15 447 euro.
· 4. Sabiedrības integrācijas fondam un Labklājības ministrijai šī protokollēmuma 2. un 3. punktā minētā projekta īstenošanai normatīvajos aktos noteiktajā kārtībā iesniegt Finanšu ministrijā valsts budžeta līdzekļu pārdales pieprasījumu priekšfinansējuma un līdzfinansējuma nodrošināšanai no budžeta resora “74. Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai.
· 5. Sabiedrības integrācijas fondam un Labklājības ministrijai pēc šī protokollēmuma 2. un 3. punktā minētā projekta īstenošanas iesniegt Austrijas L&R Sociālo pētījumu institūtam noslēguma ziņojumu un finanšu pārskatu un pēc atmaksātā valsts nodrošinātā priekšfinansējuma saņemšanas veikt tā atmaksu valsts pamatbudžeta ieņēmumos.

